Ohutsuolen varjoainetutkimus, PVP

|  |  |
| --- | --- |
| Kuvaus: | Ohutsuolipasaasi eli n. juottopasaasi röntgentutkimus |

**TUTKIMUKSEEN VALMISTAUTUMINEN**

Tutkimuspäivän aamuna tulee olla syömättä, juomatta ja tupakoimatta. Lääkärin määräämät lääkkeet voi ottaa pienen vesimäärän kanssa. Tutkimus tehdään aina osaston kautta.

**TUTKIMUKSEN KULKU**

 Sinut kutsutaan vuodeosastolle, jossa sinulle juotetaan pieni määrä jodivarjoainetta (100 ml. Tämän jälkeen olet pitkällään oikealla kyljellä puoli tuntia. Kaksi tuntia varjoaineen juonnista olet jälleen oikealla kyljellä puoli tuntia. Muuten voi voinnin mukaan liikkua osastolla. Neljän tunnin kuluttua varjoaineen juonnista sinusta otetaan ensimmäinen röntgenkuva.

Varjoaineen etenemistä suolistossa seurataan röntgenkuvauksilla useamman tunnin ajan. Tarvittaessa otetaan kuvia vielä seuraavana aamuna.

**YHTEYSTIEDOT**

Jos epäilet olevasi raskaana tai sinulla on jodiallergia, ilmoitathan siitä ennen tutkimusta lähettävään yksikköön.

Jos sinulla on kysyttävää tutkimuksen kulusta tai ilmoitettu tutkimusaika ei sovi, voit ottaa yhteyttä röntgenin toimistoon puh. 017-173322 arkisin klo 8.00-14.30.

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä ​

[www.tutkimukseen.fi](http://www.tutkimukseen.fi/) ​

[www.stuk.fi](http://www.stuk.fi/)